Document ID: 31994R0895

KOMISSION ASETUS (EY) N:o 895/94,
annettu 22 päivänä huhtikuuta 1994,
interventiotoimielimien suorittamaan maataloustuotteiden ostoon, varastointiin ja myyntiin johtavia interventiotoimenpiteitä koskevia kirjanpitosääntöjä koskevan asetuksen (ETY) N:o 3597/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan maatalouden ohjaus- ja tukirahaston (EMOTR) tukiosaston julkisena varastointina toteutettavien interventiotoimenpiteiden rahoituksen osalta huomioon otettavista tekijöistä 27 päivänä marraskuuta annetun neuvoston asetuksen (ETY) N:o 3492/90(1) ja erityisesti sen 8 artiklan,
sekä katsoo, että
asetuksessa (ETY) N:o 3597/90(2), sellaisena kuin se on muutettuna asetuksella (ETY) N:o 2136/93(3), otettiin käyttöön interventiotoimielimien suorittamaan maataloustuotteiden ostoon, varastointiin ja myyntiin johtavia interventiotoimenpiteitä koskevat kirjanpitosäännöt,
asetuksen (ETY) N:o 3597/90 2 artiklan 5 kohdan viimeisessä luetelmakohdassa säädetään neljännesvuosittaisesta muuntokurssista eräiden puuttuvien määrien arvon määrittämiseksi; olisi määritettävä jokaisen varainhoitovuoden ensimmäisen huomioon otettavan vuosineljänneksen alkamispäivä, ja
tässä asetuksessa säädetyt toimenpiteet ovat EMOTR-komitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 3597/90 2 artiklan 5 kohdan viimeiseen luetelmakohtaan alakohta seuraavasti:
" Varainhoitovuodesta 1994 lähtien ensimmäisen vuosineljänneksen alkamispäivä on varainhoitovuoden alkamispäivä."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä lokakuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä huhtikuuta 1994.

Labels: 3
4
15
6